สวัสดีคะคุณหนูเป็นตกขาวสีเขียวเหลืองมีกลิ่นคาวไม่แสบไม่คันก่อนจะเป็นตกขาวหนูปวดเอวปวดแถวๆปีกมดลูกแล้วอีกวันก็มีตกขาวคะแบบนี้ผิดปกติไหมคะ
สวัสดีค่ะ อาการตกขาวสีเขียวเหลือง มีกลิ่นคาว แต่ไม่แสบ ไม่คันดังกล่าวมานั้น อาจจะเกิดจากการมีช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ การมีช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน หรือเป็นการแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดก็ได้ หรือถ้ามีปวดท้องน้อย มีไข้ร่วมด้วย อาจนึกถึงกลุ่มอวัยวะภายในอุ้งเชิงกรานอักเสบสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์เบื้องต้นงดการมีเพศสัมพันธ์ ไม่สวนล้างช่องคลอด ยังไม่ซื้อยาเหน็บใดๆมาใช้เอง การใช้ยาฆ่าเชื้อใดๆควรใช้ภายใต้การดูแลของแพทย์เท่านั้น